
ANUNŢURI 


+ Săptămâna viitoare, în data de 9 septembrie, să înmulţim rugăciunea 
pentru Laurenţiu, fiul Cristinei şi al lui Dismas, care va păşi pe calea 
căsătoriei. 


ŞTIRI 


+ În perioada 31 august — _3 septembrie se 
desfăşoară la Timişoara, Întâlnirea Ti- 
nerilor Ortodocși (ITO). Tema actua- 
lei ediţii este dată de cuvintele adresate 
de Mântuitorul Iisus Hristos ucenici- 

lor: „Voi sunteţi prietenii mei”. Programul variat cuprinde slujbe, prelegeri, evenimente duhovniceşti şi culturale. 
(sursa: basilica.ro) 


+ În 20 august, academicianul Constantin Bălăceanu-Stolnici a trecut la cele veşnice la vârsta de 100 de ani. Des- 
cendent al unei vechi familii boiereşti, Prof. univ. dr., membru de onoare al Academiei Române și directorul onorific 
al Institutul de Antropologie „Francis Rainer” al Academiei Române, a fost medic neurolog cu o experienţă profesio- 
nală de peste 75 de ani. (sursa: basilica.ro) 


* Luni, 21 august 2023, Părintele Profesor Ioan-Octavian Rudeanu, fost conferenţiar universitar la Facultatea 
de Teologie Ortodoxă „Ilarion V. Felea” din Arad, a trecut la viaţa cea veşnică, la vârsta de 75 de ani. (sursa: arhiepis- 
copiaaradului.ro) 


LIBRĂRIA LOGOS 


ne recomandă 


Arhim. Epifanie Theodoropulos 
PACEA LĂUNTRICĂ SĂ AIBĂ ÎNTÂIETATE 


Domnul este revoluţionar, însă nu în sensul în care vor unii să ni-L înfăţişeze. El nu a 
dorit să îndrepte sistemele sociale sau politice, ci să schimbe inima oamenilor. O as- 
tfel de revoluţie a intenţionat să facă. Oricâte sisteme s-ar schimba, dacă inima omu- 
lui nu se schimbă, răul va găsi căi prin care să lucreze. Când oamenii se nasc din nou 
în Hristos, atunci vor găsi ei înşişi sistemele sociale mai drepte care se cer. Se poate 
vorbi cu adevărat de sisteme mai bune sau mai drepte, nu tăgăduiesc acest lucru; 
esenţa lucrurilor este însă ca inima omului să ajungă să se schimbe. 

Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximinaE gmail.com sau la tel. 0734.104.372. Mulţumim tuturor pentru rugăciuni şi ajutor! 


Sfinții săptămânii 


D 3 - DUMINICA A XIII-A DUPĂ 
RUSALII (Pilda lucrătorilor 
răi); Sf. Mc. Antim al Nicomidi- 
ei şi cei cu dânsul; Sf. Diaconiţă 
Febe (amintită în Epistola către 
Romani); Sf. Cuv. Neofit și Me- 
letie de la Stânişoara 

- Mărturisitor: Pr. Liviu Brân- 
zaş (1998) 


L 4 - Sf. Prooroc Moise; Sf. Sf. 
Me. Vavila; Sf. Ermiona, una 
din fiicele Sf. Ap. Filip 


M 5 - Sf. Prooroc Zaharia şi 
Dreapta Elisabeta, Părinţii Îna- 
intemergătorului; Sf. Mc. Gleb 

- Cuviosul Ierom. Ioanichie Mo- 


roi (1944) 


Mi 6 - Minunea Sf. Arhanghel 
Mihail din Colose - ULEI 


J 7 - Înainteprăznuirea Naşterii 
Preasfintei Născătoare de Dum- 
nezeu; Sf. Apostoli Evod şi Oni- 
sifor; Sf. Mc. Sozont; Sf. Cuv. 
Macarie de la Optina; Sf. Cuv. 
Casiana, făcătoarea de cântări 


V 8 - Naşterea Preasfintei Năs- 
cătoare de Dumnezeu - ULEI 


S 9 - Sf. şi Drepţii Părinţi Ioa- 
chim şi Ana; Sf. Cuv. Onufrie de 
la Vorona; Sf. Cuv. Chiriac de la 
Tazlău; Sf. Părinţi de la Sinodul 
al III-lea Ecumenic (Efes, 431) 

- Mărturisitorul Anton Golo- 
penţia (1951) 

Păr. Efrem din Arizona 


POSIBILE BORNE 
la început de an 


Străduieşte-te să pui început bun, căci atunci 
G (4 vei avea sfârşit foarte bun. Aşa cum va fi în- 
ceputul, tot astfel vei şi umbla. 


La început de an bisericesc vă oferim câteva gânduri-binecuvântări, 
care sunt, totodată îndemnuri ce pot fi alese ca borne ale fiecărei zile 
din noul an duhovnicesc. 


NU TE ÎNTRISTA, toate vor trece. Aşa este încrustată calea celor care 
se mântuiesc, plină de chinuri şi întristări. De ce te laşi biruit de întris- 
tare şi umbli posomorât? Este nevoie să înfrunţi duhul întristării cu 
puţină mângâiere, ca să biruieşti stările de deznădejde aduse de cel vi- 
clean. Dacă vei asculta de toate cele aduse de duhul cel viclean al întris- 
tării, niciodată nu vei vedea bucuria izvorâtă din nădejde. 


Nr. 27/2023 


De ce te mâhneșşti şi te întristezi peste măsură pentru 
diferitele întâmplări? Nu suntem în afara Proniei Dum- 
nezeieşti, astfel încât să fim conduşi de către soartă. Prin 
urmare, tot ce ni se întâmplă este în ştiinţa lui Dumne- 
zeu, aşa că nu ni se întâmplă nimic mai presus de puteri- 
le noastre. 


Să fie zdrobiţi de întristare cei care nu cred în dumneze- 
iasca Pronie. Noi însă care credem în atotprezenţa lui 
Dumnezeu şi că nici o creatură nu este lipsită de pronia 
Sa, nu suntem îndreptăţiţi atunci când ne mâhnim peste 
măsură, fiindcă arătăm în faptă că suntem lipsiţi de cre- 
dinţă si luminare. 


SĂ RĂBDĂM TOATE, pentru ca pe Dumnezeu să-L 
dobândim. Când pe cele rele le vom suferi, îndată bună- 
tăţile viitoare ne vor fi pregătite. Când ne vom lipsi de 
bucuria acestei lumi, atunci fără îndoială vom învistieri 
bucuria lui Dumnezeu în sufletele noastre nemuritoare. 
De bunul de care ne vom lipsi aici, este cu neputinţă să 
nu ne desfătăm într-o răsplată viitoare. 


Să dăm puţin aici pe pământ, ca să luăm cu dobândă din 
banca nevăzută a lui Dumnezeu, cea plină de darurile 
Sale. 


Aruncăm seminţele virtuţilor pentru ca să înflorească 
flori mult mirositoare în cununa slavei celei veşnice ce va 
încununa capetele noastre. 


Răbdarea este diamantul care îl împodobeşte pe creştin 
si netedă face calea mântuirii noastre. 


Răbdarea este bărbăţia sufletului, sprijinul, rădăcina cea 


adâncă, care ţine pomul atunci când îl lovesc vânturile şi 
râurile îl potopesc. 


Versuri 

NU VĂ PIERDEŢI CURAJUL atunci când vă împre- 
soară ispitele, ci puneţi gândul cel bun, adică aduceţi-vă 
aminte de cuvintele Domnului, care luminează în vremea 
oricărei ispite. Să ne silim, ca să fim miluiţi, iar atunci 
când va veni Domnul să ne găsească priveghind, plini de 
untdelemnul faptelor bune. Atunci vom intra în cămara 
de nuntă a veşnicei bucurii si veselii. 


Nu mică este lupta, nici de o singură zi, ci până la ultima 
noastră suflare. Pentru aceasta să ne înarmăm cu Prea- 
dulcele Nume al lui Iisus, ca să nu mai aibă loc diavolul 
în inima noastră. Dar chiar şi pentru a ţine pomenirea lui 
lisus este nevoie nu de puţină silinţă, stăruinţă, credinţă, 
nădejde, răbdare şi timp. 


Nu vă pierdeţi curajul în luptă şi să nu slăbească genun- 
chii voştri în nevoinţa împotriva ispitelor, căci nu ne va 
lăsa Bunul nostru Dumnezeu să fim ispitiţi mai presus de 
puterile noastre. 


Când cineva vrea să traverseze un ocean şi să ajungă pe 
celălalt mal unde îl aşteaptă izbăvirea, se gândeşte bine, 
îşi măsoară puterile, iar atunci când se încredinţează că 
poate rezista, se aruncă în mare si înoată. Si cu cât înain- 
tează, oboseşte, valurile par mai sălbatice decât la înce- 
put şi începe să intre frica în inima sa. Iar aceasta îi slă- 
beşte şi mai mult puterile sufletului şi trupului său. Dacă 
alungă frica şi se gândeşte că soluţia este una singură, şi 
anume să se dea pe sine cu totul pentru a ajunge la li- 
man, căci frica va avea ca rezultat înecarea sa, atunci îşi 
face curaj şi ajunge la mal şi se izbăveşte. 


Dacă sunt doi înotători, iar unul din ei este biruit de frică 
şi se scufundă, celălalt îi dă curaj, îi întăreşte cugetul, îi 
arată primejdia la care îl conduce frica, îl ajută şi cu mâi- 
nile şi astfel se izbăveşte. „Frate ajutat de frate este ca o 
cetate tare” [Pildele lui Solomon 18,19]. 


Copacul pentru care nimeni nu s-a rugat niciodată 


Vicleană vămuire vremii rânduite 
Rodind părelnic voinţă vinovată tirea 
Copacul îndârjit doririi pietruite 

Niciunuia îngăduind rugă vreodată. 


Copacului răspuns nu-i da adăpos- 


În ochi curat adapă biruinţa 
Păşind credinţei împlineşti menirea. 


Emilia-Corina 


Copacului ulciorul ascunde înţelept 
Cununa spinilor rosteşte fericirea 
Desăvârşind iubirii rost preadrept. 


Minunea înnoirii bucurii grăieşte 


Îmbietor frunziş aducător de aţi- 
peală 

Copacului să-i cadă în mreje vino- 
vate 

Pe crengi sclipesc oglinzi şi poleială 
Zvonirii zeţuind veşti neadevărate. 


Fereşte gândului molatic năzuinţa 


Deşartei înălţări dispreț mărturi- 
seşte 

Copacului desaga minţii depărtează 
Cu darnică gândire prevesteşte 
Apropiind nădejdii neclintit cutea- 
ză. 


Tăgăduieşte jilavei răcori oprirea 


Copacului cuminte limpede adiere 
Preajma păzind luminii vieţuieşte 
Altar chivernisit spre tămâiere. 


Copacul omului mereu asemuieşte 
Genunchii inimii smereniei plecaţi 
«Jertfelnica fiinţă veşnic dăinuieşte 
Chipului chip împărtăşit schimbaţi. 

nu am avut tăria să ţinem credinţa şi 
să mulţumim lui Dumnezeu că avem 
locul acela. Consider că şi pentru 
păcatele mele am pierdut Sf. Sofia, 
nu numai pentru ale celor care au 
fost. 


Am zis că o să mă rog lui Dumnezeu 
să nu ne lase să ia şi icoanele care au 
mai rămas în Sf. Sofia, ca nu cumva 
să nu ştie creştinii ce se vor naşte de 
acum că acolo a fost cândva credinţa 
ortodoxă. Şi o să mă mai rog să ne 
dea Dumnezeu locul acela înapoi. 
Am nădejde că aşa va fi şi că ne vor 
ajuta Sf. 
Constantin 
şi Elena! 


Consider că 
locurile la 
care am 
fost sunt 
sfinte, chi- 
ar dacă 
acum sunt 
musul- 
mani, pen- 
tru că sute 
de ani au 
fost mari 
sfinţi care 
şi-au lăsat 
amprenta. 
Se simte şi 
acum du- 
hul lor, 
chiar şi în vechile catacombe. Orice 
creştin trăitor va simţi că sfinţii au 
rămas în acele locuri, duhul lor e 
acolo şi oricând îi strigăm, ei vor 
veni. 


Pr. Silviu — ghidul (am pus aici 
această mărturie şi pentru smere- 
nia pe care a arătat-o, dar şi pentru 
a ne sili fiecare să devenim ceea ce s 
-a spus despre noi — n.n.) 


În acest pelerinaj pot spune că am 
reînvăţat să mă rog, să fiu singur cu 
Dumnezeu. Poate şi covârşit de pro- 
bleme administrative şi oboseală, de 
programul încărcat, uitam uneori să 
fac rugăciunea particulară. Dar, sla- 
vă lui Dumnezeu, datorită dumnea- 
voastră, văzând râvna pe care aţi 
avut-o, am reînvăţat să mă rog. Şi 
îmi iau angajamentul să păstrez 
acest talant pe care Dumnezeu mi l-a 
redăruit prin dvs. vreme cât mai în- 
delungată. 


Îi mulţumesc Bunului Dumnezeu că 
l-am cunoscut într-un final pe cel 
despre care auzisem o poveste de 
viaţă frumoasă. Mă emoţionez când 
mă gândesc la Părintele Ștefan pen- 

tru că povestea mea se aseamănă 
întrucâtva cu a sa şi a fratelui său. 
Fratele meu era un băiat bun, dar 
era rocker şi nu mai mergea la bise- 
rică. lar mie îmi era teamă pentru el, 
văzusem o casetă video cu satanis- 
mul în muzica rock şi tot mă rugam 
de el să vină la biserică. La un mo- 
ment dat a venit şi nu a mai plecat, 
pentru care dau slavă lui Dumnezeu. 
Când am vizionat filmul despre Pă- 
rintele Arsenie Boca, iar pr. Ciprian 
venea la sfârşit cu acea mărturisire, 
aveam înaintea ochilor şi imaginea 
personală a mea şi a fratelui meu. 


Mulţumesc pelerinilor că m-au învă- 
ţat ce înseamnă smerenia. De multe 
ori ai impresia că ştii multe şi că toţi 
te ştiu, dar de fapt eşti un vierme pe 
care Dumnezeu îl îngăduie pe pă- 
mânt, căci altfel nici locul în care ai 
fost nu s-ar mai ştii. A fost o lecţie de 
viaţă. 


M-am bucurat să văd oameni fru- 
moşi, rugători, o comunitate atât de 
strânsă şi atât de unită cum rareori 
mi-a fost dat să văd. Parcă sunteţi cu 
toţii aceeaşi persoană. Sper să mă 
adăugaţi şi pe mine în rugăciunile 
dvs. Să se milostivească Bunul Dum- 
nezeu să ne ducem cu toţii în peleri- 
najul Raiului şi al Ierusalimului de 
sus! 


Părintele Ştefan 


Ce rămâne din ce am văzut în Tur- 
cia? 


Să începem de jos, ca importanţă. 
Rămân pământurile lucrate şi stea- 
gurile multe şi regulamentar flutu- 
rând, care spun ceva despre regimul 
de acum, cu înclinaţie super- 
naționalistă şi de revigorare a vechi- 


ului imperiu... Se vede că e o ţară cu 
avans economic, dar şi cu multe 
moschei. Rămân şi sclipirile din 
noapte de pe Bosfor şi zgârie-norii. 


Urcând apoi, rămân rămăşiţele ve- 
chilor cetăţi şi biserici ale Apocalip- 
sei: Efes, Pergam, Laodiceea, cu sfin- 
ţii de acolo (Apostolii Pavel, Ioan, 
Filip). Capadocia, cu frumuseţea na- 
turii, cu oraşul subteran, dar şi dure- 
rea ei, căci acolo au fost 3.000 de 
biserici şi mănăstiri şi niciuna nu a 
mai rămas funcţională. 


Cetățile pe lângă care am trecut: Ni- 
comidia, 
Smirna cu 
sfinţii lor. 
Constanti- 
nopolul — 
cu toate 
bucuriile şi 
durerile lui 
(actuale şi 
ale trecutu- 
lui), cu 
pleiada 
mare de 
sfinţi care 
au trăit sau 
au trecut 
pe acolo, 
dintre care, 
la urmă şi 
Sf. Martiri 
Brânco- 


veni. 


Apoi Sf. Sofia, care rămâne o imagi- 
ne nemângâiată, dulce şi dureroasă 
în acelaşi timp. Cred că este şi o 
icoană a păcatelor noastre, prin care 
Îl răstignim pe Hristos şi Biserica, 
Mireasa Lui. 


Dar mai trebuie să scoatem în evi- 
denţă şi câţiva fraţi care s-au ostenit 
să fie cu noi în acest pelerinaj. În 
primul rând pe sora Violeta. A trecut 
şi trece prin multe, dar a avut curajul 
să meargă în pelerinaj. A fost o bu- 
curie şi o cinste să vină cu noi. Apoi 
sora Klaudia, care a înfruntat vârsta 
şi pintenii din călcâie, căci fiecare 
pas era o durere. A lăsat acasă pe 
soţul şi pe mama, amândoi neputin- 
cioşi, şi a venit nu ca să se distreze, ci 
ca să peregrineze în numele Mântui- 
torului. Sora Iosana e o altă curajoa- 
să, care a dus crucea pelerinajului şi 
a vârstei cu bucurie. 


Îi mulţumim părintelui Silviu care a 
aplicat cu noi regula „Cine va răbda 
până la sfârşit acela se va mântui”. 
Ne-a răbdat cu toate pauzele noastre 
de cafea şi alte probleme, zicând me- 
reu că el a greşit. 

rămâne impregnat de rugăciune, duhul rămâne, nu plea- 
că. Aşa am simţit şi în Turcia. Când am intrat în Mosche- 
ea albastră, totul mi s-a părut sec, dar când am păşit în 
Sf. Sofia, zidurile au vorbit, au spus multe. Am simţit un 
fior, mai ales când am văzut pe frontispiciu acea icoană 
cu Mântuitorul. 


Albinuţa 


Cel mai mult mi-a plăcut la Biserica unde Părintele Şte- 
fan a slujit Sf. Liturghie, ctitoria Sfinţilor Brâncoveni. S-a 
simţit că icoanele vechi de pe iconostas (din sec. XV — 
n.n.) erau făcătoare de minuni, pentru că dădeau o pace 
şi o bucurie care veneau de undeva şi nu ştiai de unde, 
mai ales că doar la sfârşit am aflat despre icoane. M-am 
simţit ca şi sub o umbrelă. Iniţial am crezut că mă simt 
aşa pentru că eram la Liturghie după atâtea zile înc are 
ne-a lipsit, dar după ce am aflat despre icoanele făcătoa- 
re de minuni şi despre moaştele care erau acolo, am înţe- 
les. M-am bucurat şi să aflu despre Sf. Arghira, căci nu o 
cunoşteam. 


Pe de altă parte, pot spune că mi-a fost greu să mă obiş- 
nuiesc cu mâncărurile din Turcia (prea multe uleioase şi 
tocăniţe). M-a şocat şi felul în care se îmbracă turcoaice- 
le: unele foarte îmbrăcate şi îmbrobodite (nu li se vedeau 
decât ochii), iar altele foarte dezbrăcate. Era o discrepan- 
ţă prea mare. La noi vezi pe toată lumea îmbrăcată la fel 
(cu mici excepţii). A fost şocant pentru mine. 


Am simţit un greu şi din cauză că vânzătorii turci te agre- 
sau pe stradă şi erau foarte insistenţi, ca şi cum doreau 
să ne vândă produsele lor cu forţa. 


Însă cred că merită o dată în viaţă să ajungi pe urmele 
sfinţilor din Turcia. Despre unii nu ştiam că au trăit în 
acele locuri şi m-am bucurat să-i descopăr. Înainte, de 
câte ori auzeam unele nume de sfinţi, credeam că sunt 
din Grecia, de exemplu Sf. Nectarie. Când am auzit că s-a 
născut în teritoriul stăpânit de turci, m-am şocat. Nu-l 
identificam cu acele locuri. 


Anca 


La Sf. Sofia am simţit un duh bun, chiar dacă acum e 
moschee. M-am retras într-un colţ să mă bucur. A fost 
dureros în acelaşi timp, dar şi o mare bucurie. 


E clar că turcii sunt diferiţi faţă de noi. Am simţit că sunt 
într-o altă civilizaţie, dar i-am văzut şi primitori. Nu ştiu 
cât de mult ne doresc acolo, dar ca turism, sunt primi- 
tori. Însă la un hotel nu am ştiut cine se uită insistent şi 
nu foarte paşnic la mine. Apoi mi-am dat seama că se 
uita la crucea mea. 


Istanbulul e frumos, te gândeşti la ce a fost în Constanti- 
nopol, sfinţii. 


Dacian 


Este greu să mă gândesc la un singur loc care mi-a plă- 
cut, pentru că toate au fost minunate, dar totuşi, dacă ar 
fi să aleg, cred că am avut trăiri mari la Izvorul Tămădui- 
rii. Am simţit mai mult har. 

Istanbulul e o zonă cosmopolitană, cu zgârie-nori şi mul- 
te investiţii, comerţ, şi mi-a plăcut. Partea neplăcută a 
fost că ne-am simţit un pic stânjeniţi. A trebuit să ne în- 
soţească şi să ne supravegheze mereu un ghid turc, astfel 
că ne-am simţit un pic limitați în partea de exprimare 
creştină. Au fost multe locuri în care a trebuit să-mi as- 
cund crucea de la gât pe care o port tot timpul ca o mă- 
sură de siguranţă, ceea ce nu se întâmplă în Israel sau 
alte ţări arabe. Mi s-a părut un pic exagerată această pre- 
siune din parte turcilor, la fel şi steagurile cu semilună 
pe care le vedeam peste tot şi care creau disconfort unui 
creştin. 


Una peste alta, a fost minunat, Părintele nostru a fost la 
înălţime, ca de fiecare dată. Şi dacă s-ar duce în Nigeria, 
l-aş însoţi cu mare drag dacă m-ar primi. 


Violeta 


Este foarte greu să vorbesc despre un singur loc care m-a 
impresionat. În primul rând de acasă am pornit cu gân- 
dul la Casa Maicii Domnului. Dar şi ieslea Sfântului Ioan 
Rusul mi-a plăcut foarte mult, la fel şi locurile din Capa- 
docia, îndeosebi stâlpul Sfântului Simeon. 


Mi-am dorit de foarte multă vreme să ajung la Sf. Sofia 
pentru că am mai fost o dată în Istanbul, dar nu am in- 
trat şi am rămas cu un regret. Poate dacă intram atunci, 
puteam vedea mai multe decât acum, când totul e mai 
strict. Din acest punct de vedere a fost şi foarte dureros 
acolo. 


Nu am simţit diferenţe de cultură pentru că m-am dus 
doar cu gândul pelerinajului şi nu am băgat în seamă 
eventualele neplăceri. 


Emanuela 


Am fost foarte impresionată de Bisericile din Apocalipsă 
(Laodiceea, Efes, etc...). Apoi Sfinţii Capadocieni, în spe- 
cial Sf. Vasile cel Mare, la care am evlavie şi îmi doream 
să ajung în locul său de naştere. Deşi nu au fost multe 
locuri de închinare aşa cum ştim noi, eu pe ascuns mi- 
am făcut Sf. Cruce. 


În Constantinopol am simţit duhul Sfinţilor Împărați 
Constantin şi Elena, care m-a întărit, şi am avut o bucu- 
rie foarte mare. Dar în acelaşi timp am și plâns pentru că 
m-a dezamăgit gândul că nu erau cei 5 creştini ca să ţină 
Dumnezeu biserica atunci când a căzut Constantinopo- 
lul. Când m-am apropiat de catedrala Sf. Sofia am simţit 
o durere imensă în suflet, pentru că nu mai e a noastră 
(Emanuela plângea şi când spunea acestea — n.n.), că 

St. Arghira s-a născută în Prusia 
Bitiniei (astăzi oraşul Bursa din Tur- 
cia) în jurul anului 1692. Părinţii 
sfintei, Gheorghe şi Suzana, au cres- 
cut-o în credinţa ortodoxă, iar Sfânta 
şi-a însuşit temeinic, încă din copilă- 
rie, dragostea de Dumnezeu. Arghira 
s-a căsătorit cu un tânăr grec, însă 
după Sfânta Cununie a fost supusă la 
multe presiuni de un paşă - eparhul 
din Bursa din acele vremuri. Acesta 
o forţa să-şi abandoneze soţul şi cre- 
dinţa, pentru a o lua în haremul său. 
La sfatul părinţilor, Arghira, însoţită 
de soţul său, a plecat din cetatea na- 
tală la Constantinopol, la rudele şi 
cunoscuţii familiei. 


Din mărturiile contemporanilor se 
ştie că prigonitorul care o urmărea 
nu a renunţat şi, folosind puterea şi 
persecuția asupra rudelor tinerei 
Arghira, a aflat de plecarea ei şi a 
trimis soldaţi pentru a o aduce cu 
forţa în rândul femeilor sale. Atunci, 
cartierele locuite de grecii ortodocşi 
constantinopolitani au fost aprig 
controlate, până ce prigonitorii au 
găsit-o pe Sf. Arghira. Pentru că nu a 
vrut să renunţe la credinţa în Mântu- 
itorul Iisus Hristos, iar grecii o apă- 
rau, asupritorii au folosit braţul legii 
şi au acuzat-o pe nedrept de revoltă 
şi insultă la adresa islamului şi, as- 
tfel, au condamnat-o la închisoare pe 
viaţă. Părinţii ei au încercat zadarnic 
să obţină o judecată dreaptă pentru 
eliberarea fiicei lor, dar nu au reuşit. 


În următorii 16 ani, tânăra femeie 
nevinovată a fost mereu întrebată de 
judecător, bătută şi întemniţată. Iar 
în închisoare a fost mereu hărțuită 
de turcoaicele osândite acolo. Însă 

SFÂNTA ARGHIRA 


Croitoreasa cu fir 
neîncetat de rugăciune 


Arghira a purtat acest necaz cu mă- 
reţie şi răbdare, s-a dat pe sine la 
post şi la rugăciune, îmbărbătând şi 
pe alte creştine ce erau în aceeaşi 
temniţă. A fost ameninţată că nu 
poate să fie liberă decât în condiţiile 
în care renunţă la credinţa creştină 
şi acceptă să devină soţia paşei din 
Bursa. De aceea, ea a trimis vorbă 
părinţilor că nu-i foloseşte să fie li- 
beră, dacă este forţată să devină pă- 
gână — ci preferă închisoarea, rămâ- 
nând astfel a lui Iisus Hristos. 


Atunci când evlaviosul creştin Mano- 
lis, împletitorul de năvoade, a izbutit 
să facă să-i fie retrasă învinuirea, 
pentru a putea fi slobozită, Arghira 
nu a primit ridicarea osândei, soco- 
tind temniţa ca pe un palat împără- 
tesc. În aceeaşi perioadă, pentru cre- 
dinţă au suferit şi Sfinţii Martiri 
Brâncoveni. În anul 1714, Sfânta Ar- 
ghira era deja de câţiva ani în tem- 
niţa cruntă pentru femei ce se afla în 
Prikydion - Haskoy. 


Persecuţia şi suferinţa din închisoare 
au fost grele pentru Sfânta Arghira, 
care atunci când avea voie cosea cu 
acul şi ţesea cămășile rupte ale celor- 
lalte femei închise. Din mărturia gar- 
dienilor, se ştie că Sfânta Arghira se 
afla într-o continuă rugăciune către 
Mântuitorul Iisus Hristos şi Preas- 
fânta Născătoare de Dumnezeu. Se 
spune că firul de aţă pe care l-a pri- 
mit odată, deşi îl folosea, îl găsea tot 
atât de lung precum îl primise în 
fiecare dimineaţă când se trezea, şi 
astfel ea cosea mereu cu firul dăruit 
de Dumnezeu pentru celelalte per- 
soane. Închisoarea se afla la aproxi- 
mativ 400 de metri faţă de Biserica 
Sfintei Paraskevi-Prikydion din Has- 
koy, veche bazilică bizantină rectito- 
rită de Sfântul Domnitor Martir 
Constantin Brâncoveanu la anul 
1692. Atunci când se auzea clopotul 


bisericii, Sfânta Arghira era cu inima 
la rugăciune şi foarte mult îşi dorea 
să se împărtăşească. Bunul Dumne- 
zeu i-a împlinit dorinţa şi ca o dova- 
dă că a primit jertfa ei de credinţă, 
înainte de a muri slăbită de sufe- 
rință, Mântuitorul i s-a arătat şi a 
împărtăşit-o oferindu-i-Se prin zea- 
ma unui bob de strugure. 


Astfel, întemniţată şi înlănţuită pen- 
tru Hristos, şi-a sfârşit viaţa primind 
nepieritoarea cunună a muceniciei, 
în anul 1725, la 5 aprilie. 


La trei ani de la moartea Sfintei Ar- 
ghira, sfântul ei trup a fost aflat nea- 
tins, răspândind o mireasmă nease- 
muit de plăcută — care i-a umplut pe 
creştini de negrăită bucurie. Însuşi 
patriarhul Paisie al Constantinopo- 
lului a mutat moaştele ei minunate 
la Biserica Sfintei Paraschevi, unde 
şi astăzi sunt cinstite de către cre- 
dincioşi. Locuitorii din zonă mărtu- 
riseau că la mormântul sfintei se 
arătau anumite semne care au atras 
atenţia, iar patriarhul, şi pentru a 
lămuri acele semne, şi-a dat acordul 
pentru deshumare, chiar dacă trecu- 
seră doar trei ani de la înmormânta- 
re. La mormântul sfintei, lumânările 
ardeau mult timp, chiar zile întregi, 
în condiţiile în care oriunde în altă 
parte s-ar fi topit normal. Florile de 
primăvară, care în condiţii normale s 
-ar fi uscat în cel mult o lună, în ciu- 
da căldurii toride a verii, rămâneau 
înflorite până toamna târziu, iar pă- 
sările cerului, fără să murdărească 
mormântul sfintei, zilnic veneau, 
ciripeau sau cântau şi stăteau pe 
mormântul sfintei, peste care dese- 
ori noaptea se aşeza o pală de lumină 
şi o străjuia. 

SINOADELE 
ECUMENICE 


1. Niceea 


De ce? 


Sinodul I Ecumenic, prima adunare a episcopilor din 
întreaga Biserică, a rămas în istorie ca un model pri- 
vind adoptarea deciziilor majore care privesc 
dreapta credinţă şi unitatea Bisericii. La acest Si- 
nod au fost combătute ereziile vremii. Sinodul a fost 
convocat în anul 325 de către sfântul împărat Constantin 
cel Mare. Acesta, având ca prioritate unitatea Imperiului 
Roman, i-a chemat pe episcopii Bisericii să se reunească 
spre a tranşa ampla dispută asupra ereziei arianismului, 
doctrină conform căreia lisus Hristos ar fi fost o creatură 
(prima creaţie a lui Dumnezeu), iar nu născut din veşni- 
cie şi Dumnezeu adevărat. De asemenea la acest Sinod 
au fost formulate primele articole ale Simbolului 
de Credinţă. 


Fiind în acest timp sărbătoarea celor douăzeci de ani de 
împărăție a împăratului Constantin cel Mare, i-a invitat 
pe toţi Părinţii, din care cei mai mulţi erau făcători de 
minuni şi asemenea cu îngerii, purtând pe trup rănile lui 
Hristos de la persecuțiile care avuseseră loc înainte, şi a 
stat la masă împreună cu aceştia, cinstindu-i în mod 
strălucit. Iar lui Pafnutie şi mărturisitorilor asemenea lui 
le-a sărutat ochii scoşi şi membrele tăiate în timpul pri- 
goanei, primind de la aceştia binecuvântare. 


În afară de problema arianismului, Primul Sinod Ecu- 
menic a abordat şi o serie de alte probleme. Dintre aces- 
tea, merită amintită chestiunea Pascaliei, metoda 
calculării datei la care trebuiau celebrate Paştile. Până în 
acel moment, existau mai multe metode de calculare a 
datei Paştilor, dar episcopii întruniţi la Niceea au decis 
să accepte practica alexandrină de a face calculele inde- 
pendent de data Paştilor evreieşti, stabilind şi că data 
sărbătorii trebuia să cadă după echinocțiul de primăva- 
ră. 


Sfinții de la Sinod 


Printre cei prezenţi s-au numărat Sfântul Nicolae, Sfân- 
tul Spiridon al Trimitundei, Sfântul Atanasie, dar şi 
ierarhi de pe teritoriul de acum al ţării noastre. 


Mănăstirea Panagia Sumela din Trabzon, Turcia, păs- 
trează o frescă originală ce înfăţişează Primul Sinod Ecu- 
menic de la Niceea. Ineditul acestei reprezentări 
(deoarece scena există de altfel în multe alte locaşuri de 
cult) constă în faptul că în aceasta Sf. Ierarh Nicolae 
este reprezentat pălmuindu-l pe ereticul Arie. 

Detalii cu privi- 
re la acest gest 
aflăm din viaţa 
sfântului. Sf. 
Nicolae este recunoscut la acest sinod drept un mare 
apărător al Adevărului și dreptei credinţe. Atât de puter- 
nic a argumentat Sf. Nicolae şi atât de încăpățânat a fost 
Arie, încât, îngrijorat de ruptura care se putea face în 
Biserică, viitorul sfânt i-a dat ereticului o palmă în ca- 
drul sinodului. Gestul sfântului împotriva lui Arie a pro- 
dus tulburare, iar Sfântului Nicolae i-au fost reţinute 
însemnele arhieriei: Sf. Evanghelie şi omoforul. În timp 
ce Sfântul se afla închis într-o celulă, Mântuitorul şi Ma- 
ica Domnului i S-au arătat în chip minunat. Mântuitorul 
i-a înapoiat Sfântului Evanghelia. Apoi, Maica Domnului 
i-a oferit acestuia omoforul arhieresc, restabilindu-l în 
treapta episcopală. Când împăratul Constantin a auzit 
despre această minune, a ordonat ca Sf. Nicolae să fie 
reabilitat. 


Un rol important în cadrul Sinodului de la Niceea l-a 
avut Sf. Spiridon, Episcopul Trimitundei. Fără a se 
folosi de un limbaj sofisticat, a demonstrat celor prezenţi 
cum Dumnezeu este unul în fiinţă, dar întreit în persoa- 
ne. A luat o cărămidă în mâna stângă şi le-a spus că, deşi 
este un singur obiect, ea este alcătuită din trei elemente: 
pământ, apă şi foc. Apoi cu mâna dreaptă a făcut semnul 
crucii. După aceasta, strângând cărămida, în partea de 
sus s-a aprins foc, apa a început să curgă din partea de 
jos, iar lutul a rămas în mâinile lui. Această minune l-a 
convins pe un filozof, adept al învăţăturii lui Arie, să de- 
vină ortodox. 


Un rol crucial în formularea învăţăturii de credinţă l-a 
avut Sf. Atanasie care nu ocupa o poziţie ierarhică im- 
portantă atunci când a participat la Sinodul I Ecumenic. 
Era un simplu diacon în vârstă de aproximativ 30 de ani 
care îşi însoțea episcopul, pe Sfântul Alexandru al Ale- 
xandriei. După moartea lui Alexandru petrecută în 328, 
la scurt timp, Sfântul Atanasie a devenit episcop al aces- 
tei cetăţi. Lui i se datorează în cea mai mare măsură in- 
cluderea termenului „de o ființă”, în cadrul mărturisirii 
finale de credinţă a Sinodului. 


Se poate afirma cu certitudine că triumful ortodoxiei 
niceene asupra arianismului se datorează în mare măsu- 
ră geniului şi activităţii perseverente ale acestui mare 
ierarh supranumit de Sf. Grigorie de Nazianz “Stâlpul 
Bisericii”, iar de către Biserica de mai târziu “Părintele 
Ortodoxiei”. 


Nr. 27/2023 


Este firesc, ca dincolo de relatările scurte de pe what- 
sapp, care au însoţit pozele trimise de unii sau de alții 
dintre pelerini, să ne punem întrebarea: merită să fa- 
cem jertfa financiară şi de timp pentru a merge într-un 
pelerinaj în Turcia? Cum spunea în primele 2 zile, una 
dintre surorile noastre: „Aici nu sunt nici biserici, nici 
moaşte, nici icoane! M-am aşteptat la altceva...” Oare 
este Turcia creştină o dezamăgire? Cu siguranţă că da, 
pentru cine merge acolo cu aşteptările unui pelerinaj în 
Grecia sau alte ţări ortodoxe. Câţiva fraţi (aproape 50) 
s-au încumetat să rişte şi au mers în Turcia (căci nu 
putem numi pelerinajul „în Capadocia”, fiind străbătute 
mult mai multe locuri decât regiunea din centrul ţării). 
Iată câteva păreri şi răspunsuri la întrebarea: v-a atins 
duhovniceşte acest pelerinaj şi unde a fost cea mai pu- 
ternică trăire? Dar şi: au fost diferenţe de cultură şi 
civilizaţie pe care le-aţi simţit foarte mari? 


Corina 


Când s-a cântat Paraclisul la casa Maicii Domnului din 
Efes (de către pelerini, fiind dintre foarte puţinele locuri 
unde am avut voie, întrucât este acum biserică catolică 
— n.n.), am avut impresia că Maica Domnului a venit, s-a 
aşezat pe o bancă în spatele casei, ne-a ascultat, s-a bu- 
curat şi după aceea, la Cuvine-se, s-a ridicat şi a plecat. 
Am avut simţământul că a fost cu noi şi că s-a bucurat că 
am vizitat-o şi că i-am cântat. 


De asemenea, la stâlpul Sfântului Simeon mi-am amintit 
un citat dintr-un mare poet, Nichita Stănescu, care spu- 
nea că el a văzut ochii lui Tudor Arghezi, care a văzut 
ochii lui Mihai Eminescu. Și când am văzut o furnică lân- 
gă stâlp, mi-a venit această idee: neamurile furnicii aces- 
teia au fost aici, cu Sf. Simeon Stâlpnicul... 

Interviul săptămânii 


TURCIA 


CREȘTINĂ 


În ce priveşte civilizaţia, am simţit populaţia brutală şi 
ostilă, dar ascunsă sub pătura nevoii de a-şi câştiga tra- 
iul. 


Maica Teofana 


Duhovniceşte vorbind, au fost mai multe locuri care m- 
au impresionat: la Efes, la casa Maicii Domnului şi la 
biserica unde s-a ţinut Sinodul III Ecumenic. Iar la Sf. 
Sofia m-am simţit minunat, chiar dacă acum este mos- 
chee. Când am intrat acolo, îmi imaginam cum s-a cântat 
odată în Sf. Sofia, mai ales că Părintele Ştefan ne spusese 
că se cânta la 2 străni, cu câte 100 de psalţi fiecare. La 
Vlaherne m-am bucurat mult şi la Izvorul Tămăduirii cu 
apa sa minunată — parcă e apă de mare, aşa culoare are. 
A fost o bucurie mare şi că am ajuns la moaştele Sfintei 
Teofana de la Patriarhia Ecumenică. Iar acolo m-au im- 
presionat şi moaştele Sf. Trei Ierarhi. Liturghia la care 
am participat la Biserica românească a fost minunată, 
am simţit o bucurie pe care nu pot să o explic, că nu am 
meritat-o. 


Lumeşte vorbind, cel mai mult mi-a plăcut croaziera pe 
Bosfor. 


Turcii sunt destul de drăguţi cu străinii, aşa i-am simţit. 
Mi-a plăcut agricultura lor. Noi avem un pământ atât de 
mănos, dar nu ne ocupăm cum se ocupă turcii de pămân- 
tul lor... Am putea şi noi să irigăm, ca să avem recoltă 
mai bună, cum au ei din pământ sărac. 


În concluzie, pentru mine a fost un pelerinaj de vis din 
toate punctele de vedere! Am păşit noi, nevrednicii, pe 
urmele paşilor atâtor sfinţi. Să te duci pe urmele sfinţilor 
este extraordinar. Se zice că „sărutăm urma paşilor”. Noi 
nu am apucat să le sărutăm, dar mergând pe urmele lor, 
am simţit prezenţa sfinţilor în acele locuri, mai ales că 
am citit într-o carte că rugăciunea e un fenomen veşnic. 
De exemplu, dacă într-o mănăstire se face rugăciune 20 
de ani şi după aceea mănăstirea se desfiinţează, locul 


